Lenovo kompaniyasi oxirgi 6 yil ichida sof ziyon ko‘rgani haqida ma’lumot berdi. Kompaniyada bunday salbiy natija smartfonlar savdosi pastligi bilan bog‘lanmoqda, deyilgan 2015-2016 moliyaviy yil 2-choragi bo‘yicha hisobotda. Kompaniyaning sof ziyoni 714 mln dollarni tashkil qildi. Kompaniya 2014 yilning shu davrini 262 mln dollarlik sof daromad bilan yakunlagan edi. Lenovo shaxsiy kompyuterlar sotishdan barqaror daromad olib keladi, biroq smartfonlar sotishda uncha omadi chopmayapti, deb ta’kidlamoqda Engadget nashri. Kompaniya Motorola’ni sotib olishi hamda 300 mln dollarlik smartfonlarni sotolmagani sababli zarar ko‘rgan. Shaxsiy kompyuterlar savdosi ham o‘tgan yilga nisbatan 17 foizga tushib yetgan. Biroq bu ko‘rsatkich kompaniyaning raqobatchilarinikidan yaxshiroq ko‘rinishga ega. Lenovo 3200 xodimini qisqartirish hisobiga 650 mln dollar tejashni rejalashtirmoqda.